איב ארדן

איב ארדן (באנגלית: Eve Arden, נולדה בשם יוניס מרי קווידנס, באנגלית: Eunice Mary Quedens;‏ 30 באפריל 1908 – 2 בנובמבר 1990) הייתה שחקנית קולנוע, רדיו, במה, וטלוויזיה וקומיקאית אמריקאית. היא הופיעה בתפקידים ראשיים ומשניים במשך כמעט שישה עשורים. ארדן החלה את הקריירה שלה בברודוויי בראשית שנות ה-30. היא שיחקה בקומדיות רבות בין היתר עם האחים מרקס. היא קיבלה מועמדות לפרס אוסקר לשחקנית המשנה הטובה ביותר על תפקידה בסרט מילדרד פירס משנת 1945. בהמשך הקריירה שלה שיחקה ארדן את המורה בסדרת הטלוויזיה "מיס ברוקס שלנו", תפקיד עליו זכתה בפרס אמי הראשון עבור השחקנית הראשית המצטיינת בסדרת דרמה. היא שיחקה גם כמנהלת בית הספר בסרטים "גריז" ו"גריז 2". איב ארדן נולדה כיוניס מרי קווידנס ב־30 באפריל 1908, במיל וואלי, קליפורניה, לצ'ארלס פיטר קוודנס, בנם של צ'ארלס הנרי אוגוסטוס קוודנס ומטה דיארקס, ולוסיל פרנק, בתם של ברנרד פרנק ולואיזה מרטנס. לוסיל, אמה התגרשה מאביה בגלל התמכרותו להימורים. אף שלא הייתה קתולית, יוניס הצעירה נשלחה לבית ספר במנזר דומיניקני בסן רפאל, קליפורניה. לאחר מכן למדה בתיכון במיל וואלי עד גיל 16. לאחר שעזבה את בית הספר, הצטרפה לחבורת 'תיאטרון סטוק' בניהולו של הנרי "טרי" דאפי. את הופעת הבכורה שלה בקולנוע היא עשתה בשמה האמיתי בסרט שיר האהבה משנת 1929. הסרט היה אחת ההצלחות הראשונות של סרטי קולומביה. בשנת 1933 עברה להתגורר בניו יורק, שם קיבלה תפקידים משניים בהפקות בימתיות רבות בברודוויי . בשנת 1934 היא לוהקה למופע "שיגיונות זיגפלד" של זיגפלד פולי, התפקיד הראשון בו זכתה בשם הבמה איב ארדן. כשאמרו לה לאמץ שם במה לתוכנית אמצה לעצמה את שמה הפרטי איב משם הבושם "ערב (איב) בפריז" של חברת הקוסמטיקה "אליזבת ארדן" ואת שם משפחתה של הקוסמטיקאית אליזבת ארדן. בין השנים 1934 - 1941 הופיעה בהפקות נוספות בברודוויי ביניהן "המצעד" ו-"חם מאוד לחודש מאי". תפקידי המסך הרבים הזכורים שלה כוללים תפקיד משנה כחברתה של ג'ואן קרופורד ב"מילדרד פירס" (1945), עליה קיבלה מועמדות לפרס האוסקר לשחקנית המשנה הטובה ביותר. היא שיחקה לצד דני קיי בסרט "הנער מברוקלין" משנת 1946. לצידה של דוריס דיי היא שיחקה בסרט תה לשניים" (1950) וכמזכירתו של ג'יימס סטיוארט בסרט המתח של אוטו פרמינגר אנטומיה של רצח משנת 1959. ארדן התוודעה לדור חדש של צופי קולנוע כשגילמה את מנהלת בית הספר גב' מקגי בסרט "גריז" (1978) וב"גריז 2" משנת 1982. בזכות היכולת של ארדן לבצע תסריטים שנונים היא הופיעה תמידית ברדיו, והייתה לשחקנית קבועה בתוכנית הרדיו, הקצרה של דני קיי בשנת 1946, בה הופיעו בין היתר המוזיקאים הארי ג'יימס וליונל סטנדר. המופע של קיי נמשך עונה אחת, אך כישרונה הקומי של ארדן הוביל לתפקידה הידוע ביותר, זה של המורה לאנגלית בתיכון מדיסון, קוני ברוקס, ב"מיס ברוקס שלנו". ארדן גילמה את הדמות ברדיו בין 1948 ל-1957, בגרסת טלוויזיה של התוכנית בין השנים 1952–1956 ובסרט עלילתי משנת 1956. גילומה של ארדן את העלמה ברוקס היה כה פופולרי עד כי היא הפכה לחברת כבוד באיגוד החינוך הלאומי, קיבלה פרס משנת 1952 מטעם אגודת מורים במכללת המורים בקונטיקט "על האנשה של המורה האמריקני", ואף קיבלה הצעות עבודה להוראה. ארדן הייתה נשואה לנד ברגן בין השנים 1939 ל-1947. היא ניהלה מערכת יחסים ארוכה עם דני קיי בשנות הארבעים (ככל הנראה החל מעבודתם המשותפת בברודוויי. היא הייתה נשואה לשחקן ברוקס ווסט. (1916–1984) משנת 1952 ועד מותו בשנת 1984 ממחלת לב, בגיל 67. לווסט ולה ארבעה ילדים; כולם למעט הצעיר אומצו. ב־12 בנובמבר 1990 נפטרה ארדן מדום לב, בגיל 82, בביתה, על פי תעודת הפטירה שלה. גופתה נשרפה ואפרה קבור בבית העלמין ווסטווד וילג 'פארק, ווסטווד, לוס אנג'לס, קליפורניה. מדיה וקבצים בנושא איב ארדן בוויקישיתוף איב ארדן, במסד הנתונים הקולנועיים IMDb (באנגלית) איב ארדן, באתר "אידיבי", מאגר הידע העברי לקולנוע ישראלי ועולמי איב ארדן, באתר AllMovie (באנגלית) איב ארדן, במסד הנתונים הקולנועיים KinoPoisk (ברוסית) איב ארדן, באתר MusicBrainz (באנגלית) איב ארדן, באתר Discogs (באנגלית) איב ארדן, באתר אנציקלופדיה בריטניקה (באנגלית) איב ארדן, באתר "Find a Grave" (באנגלית) Obituary (with 1908 year of birth confirmed by Arden's daughter, Liza), upi.com, November 13, 1990; accessed January 1, 2017. After her death, some sources initially cited 1907, giving her age as 83, but this is groundless. Arden gave her own year of birth as 1912 for many years. Three Phases of Eve (1985). St Martin's Press Ware & Braukman 2005, p. 27. Krebs, Albin (13 בנובמבר 1990). "Eve Arden, Actress, Is Dead... TV's 'Our Miss Brooks'". The New York Times. נבדק ב-13 ביוני 2011. {{cite news}}: (עזרה) "Eve Arden". Playbill. Playbill, Inc. נבדק ב-29 בדצמבר 2016. {{cite web}}: (עזרה) "The Danny Kaye Show". The Digital Deli Too. נבדק ב-5 בדצמבר 2011. {{cite web}}: (עזרה) Burt A. Folkart (13 בנובמבר 1990). "Eve Arden, 82; Portrayed TV's Beloved 'Our Miss Brooks'". Los Angeles Times. LAtimes.com. נבדק ב-5 בדצמבר 2011. {{cite news}}: (עזרה) Martin Gottfried, Nobody's Fool (NY: Simon & Schuster, 1994), 80-124. ISBN 9780743244763 https://masterworksbroadway.com/artist/danny-kaye/ Copy of death certificate; accessed October 21, 2016.